นายกรัฐมนตรี ไม่ขัดข้องแนวทางให้กรมธนารักษ์ ดูแลสวัสดิการเชิงธุรกิจของกองทัพบกพร้อมแจงการใช้บ้านพักทหาร
นายกรัฐมนตรี ไม่ขัดข้องแนวทางให้กรมธนารักษ์ ดูแลสวัสดิการเชิงธุรกิจของกองทัพบกพร้อมแจงการใช้บ้านพักทหารพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เห็นด้วยกับแนวทางที่จะให้กรมธนารักษ์ เข้ามาดูแลการจัดสวัสดิการในเชิงธุรกิจของกองทัพบก ซึ่งตนเองไม่ขัดข้องที่จะให้เข้ามาดูแลว่าการบริหารต่างๆ เป็นไปตามระเบียบสำนักนายกรัฐมนตรีหรือไม่ ซึ่งที่ผ่านมาในฐานะที่ตนเองเคยเป็นผู้บังคับหน่วยมาก่อน ได้ดำเนินการตามระเบียบมาโดยตลอด เพียงแต่อาจมีบางคนที่ไม่ทำตามระเบียบนั้นก็ต้องให้มีการตรวจสอบเพื่อให้เกิดความชัดเจนส่วนกรณีบ้านพักนั้นนายกรัฐมนตรีชี้แจงว่า ตนเองทำงานรับใช้ชาติมาตลอดชีวิต และถึงแม้กฎระเบียบจะว่าอย่างไรก็ตาม วันนี้ตนเองก็ยังทำงานอยู่ ซึ่งประเด็นสำคัญคือตอนนี้ยังเป็นนายกรัฐมนตรีอยู่ จึงต้องมีเรื่องของการดูแลรักษาความปลอดภัย หรือการ รปภ. จึงต้องมีสถานที่ที่เหมาะสมเพื่อการดูแลรักษาความปลอดภัยในฐานะของผู้นำประเทศ แต่ทั้งนี้ตนเองก็ได้เตรียมการที่จะไปพักอาศัยอยู่ที่บ้านพักของตนเองอยู่แล้ว